CELEX: 62015TN0047
Language: mt
Date: 2015-02-02 00:00:00
Title: Kawża T-47/15: Rikors ippreżentat fit-2 ta’ Frar 2015 – Il-Ġermanja vs Il-Kummissjoni

20.4.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 127/31
            
         Rikors ippreżentat fit-2 ta’ Frar 2015 – Il-Ġermanja vs Il-Kummissjoni
   (Kawża T-47/15)
   (2015/C 127/43)
   Lingwa tal-kawża: il-Ġermaniż
   
      Partijiet
   
   
      Rikorrenti: Ir-Repubblika Federali tal-Ġermanja (rappreżentanti: T. Henze, K. Petersen u T. Lübbig, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla, skont l-Artikolu 264 TFUE, id-deċiżjoni tal-Kummissjoni tal-25 ta’ Novembru 2014 fil-proċedura “Għajnuna mill-Istat SA.33995 (2013/C) (ex 2013/NN) Il-Ġermanja — Sostenn għal elettriku rinnovabbli u soprataxxa-EEG imnaqqsa għal utenti intensivi tal-enerġija, C (2014) 8786 finali”;
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors, ir-rikorrenti tinvoka tliet motivi:
   
               1.
            
            
               L-ewwel motiv: żball manifest ta’ evalwazzjoni tal-fatti
               Il-Kummissjoni Ewropea interpretat b’mod skorret il-fatti rilevanti, jiġifieri l-mod ta’ funzjonament tal-liġi Ġermaniża dwar il-prijorità mogħtija lill-enerġija rinnovabbli (Gesetz für den Vorrang erneuerbarer Energien – EEG) u b’mod partikolari s-sistema ta’ flussi finanzjarji previsti minn din il-liġi. Barra minn hekk, hija interpretat ħażin ir-rwol tal-“Istat” bħala leġiżlatur u bħala istituzzjoni responsabbli mill-awtoritajiet ta’ sorveljanza, u minn dan ddeduċiet b’mod żbaljat sitwazzjoni ta’ kontroll.
            
         
               2.
            
            
               It-tieni motiv: assenza ta’ “vantaġġ” ikkonferit mill-iskema ta’ kumpens speċjali
               Il-Kummissjoni Ewropea wettqet żball ta’ liġi fl-applikazzjoni tal-Artikolu 107(1) TFUE billi qieset, minkejja l-ġurisprudenza tal-Qorti tal-Ġustizzja, li l-impriżi li jikkonsmaw livell għoli ta’ enerġija kienu ffavoriti.
            
         
               3.
            
            
               It-tielet motiv: l-allegat vantaġġ la ngħata mill-Istat u lanqas permezz ta’ riżorsi tal-Istat.
               Il-Kummissjoni Ewropea applikat ukoll b’mod żbaljat l-Artikolu 107(1) TFUE billi qieset li l-korpi tal-Istat jeżerċitaw kontroll fuq il-patrimonju ta’ diversi impriżi privati li jipparteċipaw fis-sistema tal-liġi Ġermaniża dwar il-prijorità mogħtija lill-enerġija rinnovabbli.